Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

**Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө**

2014-жылдын 29-майындагы Евразия экономикалык бирлиги жөнүндө келишимдин [47-беренесине](toktom://db/125546#st_47), “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын [13](toktom://db/169169#st_13), [17](toktom://db/169169#st_17)-беренелерине ылайык Кыргыз Республикасынын Министрлер Кабинети токтом кылат:

1. Евразия экономикалык бирлигинин бажы аймагынан тышкары кара металлдардын сыныктарын жана калдыктарын, кайра эритүү үчүн кара металлдардын куймаларын (шихт куймалары) (ЕАЭБ ТЭИ ТН 7204 коду менен классификациялануучу, “башка легирленген болоттун калдыктары жана сыныктары” ЕАЭБ ТЭИ ТН 7204 29 0000 – субпозициясын кошпогондо), Кыргыз Республикасынан ташып чыгууга (экспорттоого) ушул токтом күчүнө кирген күндөн тартып үч күн өткөндөн алты айлык мөөнөткө убактылуу тыюу салуу белгиленсин.

2. Кыргыз Республикасынын Экономика жана коммерция министрлиги ушул токтом күчүнө кирген күндөн тартып үч күндөн кечиктирбестен, Дүйнөлүк соода уюмуна жана Евразия экономикалык комиссиясына ушул токтомдун 1-пунктунда көрсөтүлгөн убактылуу тыюу салуу киргизилгендиги жөнүндө белгиленген тартипте кабарласын.

3. Кыргыз Республикасынын Тышкы иштер министрлиги ушул токтом күчүнө кирген күндөн тартып үч күндөн кечиктирбестен, Көз карандысыз Мамлекеттердин Шериктештигинин Аткаруу комитетине ушул токтомдун 1-пунктунда көрсөтүлгөн убактылуу тыюу салуу киргизилгендиги жөнүндө белгиленген тартипте кабарласын.

4. Кыргыз Республикасынын Финансы министрлигине караштуу Мамлекеттик бажы кызматы, Кыргыз Республикасынын Улуттук коопсуздук мамлекеттик комитетинин Чек ара кызматы ушул токтомдун 1-пунктунда көрсөтүлгөн товарларды мыйзамсыз ташып чыгууга бөгөт коюуга багытталган зарыл чараларды көрсүн.

5. Бул токтомдун аткарылышын контролдоо Кыргыз Республикасынын Президентинин Администрациясынын Президенттин жана Министрлер Кабинетинин чечимдерин аткарууну контролдоо башкармалыгына жүктөлсүн.

6. Кыргыз Республикасынын Министрлер Кабинетинин 2021-жылдын 24-декабрындагы №336 “Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө” токтому күчүн жоготту деп табылсын.

7. Бул токтом расмий жарыяланган күндөн тартып жети күн өткөндөн кийин күчүнө кирет.

**Төрага                               А.У. Жапаров**

**Кыргыз Республикасынын Министрлер Кабинетинин «Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө» токтом долбооруна негиздеме-маалымкат**

**1.Максаты жана милдети**

Кыргыз Республикасынын Министрлер Кабинетинин «Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө» токтом долбоору ата мекендик кайра иштетүү ишканалары үчүн чийки заттын кескин жетишсиздигин алдын алуу максатында, ошондой эле Евразия өкмөттөр аралык кеңешинин 2021-жылдын 20-августундагы №8 тапшырмасына ылайык иштелип чыккан.

Токтомдун долбоору кара металлдардын сыныктарын жана калдыктарын (ЕАЭБ ТЭИ ТН 7204 коду боюнча классификацияланган, “башка легирленген болоттун калдыктары жана сыныктары” ЕАЭБ ТЭИ ТН 7204 29 0000 – субпозициясын кошпогондо) Евразия экономикалык биримдигинин бажы аймагынан тышкары Кыргыз Республикасынан алып чыгууга (экспорттоого) убактылуу тыюу салууну кайра киргизүүнү караштырат.

**2. Баяндоо бөлүгү**

Учурда Кыргыз Республикасынын Министрлер Кабинетинин 2021-жылдын 24-декабрындагы №336 **«**Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө**» токтому колдонулууда, аны менен** Кыргыз Республикасынан кара металлдын сыныктарын жана калдыктарын, эритүү үчүн кара металлдардын куймаларын (шихта куймаларын) (ЕАЭБ ТЭИ ТН 7204 коду менен классификациялануучу, “башка легирленген болоттун калдыктары жана сыныктары” ЕАЭБ ТЭИ ТН 7204 29 0000 – субпозициясын кошпогондо) Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу белгиленген. Бул токтом 2022-жылдын 14-июлуна чейин колдонулат.

Учурда аталган убактылуу тыюунун мөөнөтү бүтөөрүн, ошондой эле Казакстан менен Өзбекстандан сыныктарды ташып чыгууга дагы деле болгон тыюуларды эске алуу менен «Металл-Кен» жоопкерчилиги чектелген коому Кыргыз Республикасынан кара металлдардын сыныктарын жана калдыктарын ташып чыгууга (экспорттоого) тыюу салуу мөөнөтүн узартуу мүмкүнчүлүгүн карап чыгуу өтүнүчү менен кайрылган.

Анткени, бүгүнкү күндө ишке киргизилген өндүрүштүк линияны сырьё менен кепилдик берип каныктыруу, ошондой эле жогорку сапаттагы экинчи металл сыныктарына болгон жогорку суроо-талаптын калган. Коом улуттук масштабда ата мекендик металл сыныктарын толугу менен сатып алууну жана жетишпеген көлөмдү Россиядан импорттоону улантууга ниеттенүүдө, бирок бул транспорттук чыгымдардын өсүшүнө, демек, продукциянын өздүк наркынын өсүшүнө алып келет, ошондой эле инвесторго кошумча кыйынчылыктарды жаратат.

Ошондой эле, Евразия экономикалык комиссиясынын Кеңешинин 2022-жылдын 19-майында өткөн отурумунун жыйынтыгы боюнча Евразия өкмөттөр аралык кеңешинин 2021-жылдын 20-августундагы №8 тапшырманын аткарылышына мониторингдин жыйынтыгын эске алуу менен Евразия экономикалык комиссиясы менен биргелешип Евразия экономикалык бирлигинин мүчө-мамлекеттеринин өкмөттөрү Евразия экономикалык биримдигинин жалпы (бирдиктүү) рыногунун туруктуу ишин камсыз кылууга өзгөчө көңүл буруу менен экспорттук жөнгө салуунун бирдиктүү жана улуттук тиешелүү чараларын кабыл алуу боюнча ишти активдештирүү тапшырмасы кабыл алынган.

Буга байланыштуу Кыргыз Республикасынын Министрлер Кабинетинин «Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө» токтом долбоору иштелип чыккан.

**Ченемдик укуктук актынын долбоору багытталган көйгөйдүн сүрөттөлүшү жана эмне үчүн мамлекеттик орган (жергиликтүү өз алдынча башкаруу) бул маселени өз алдынча чече албастыгын негиздеме**.

бир тараптуу чараларды окшоштуруу боюнча Евразия экономикалык бирлигинин мүчө-мамлекеттеринин иш-аракеттерин координациялоо максатында Евразия экономикалык комиссиясы Евразия өкмөттөр аралык кеңешинин 2021-жылдын 20-августундагы №8 тапшырмасынын тиркемесинде аныкталган товарлардын макулдашылган тизмегине ылайык экспорттук контроль чараларын колдонуусуна мониторинг жүргүзүүнү камсыз кылды.

Мониторингдин жыйынтыгында Армения Республикасы, Беларусь Республикасы, Казакстан Республикасы жана Кыргыз Республикасы үчүнчү өлкөлөр менен соода жүргүзүүдө кара металлдардан жасалган айрым товарларды, кара металлдардын сыныктарын жана калдыктарын экспорттоого убактылуу тыюу салышканы аныкталган. Ал эми, Россия Федерациясы үчүнчү өлкөлөргө темир сыныктарын жана калдыктарын жеткирүү үчүн 5% өлчөмүндө, бирок 1000 кг үчүн 70 евродон кем эмес экспорттук алымдарды колдонот.

Россия Федерациясынан Кыргыз Республикасына алымсыз ташылып келген кара металл сыныктарынын жана калдыктарынын үчүнчү өлкөлөргө агып кетүүсүнө жол бербөө үчүн Кыргыз Республикасынан металл сыныктарын экспорттоого экинчи жолу тыюу салуу зарыл.

Тышкы соода ишин жөнгө салуу чарасы, анын ичинде тарифтик эмес жөнгө салуу чараларын колдонуу Кыргыз Республикасынын Министрлер Кабинетинин компетенциясына кирерин эске алып, тыюу салуу Кыргыз Республикасынын Министрлер Кабинетинин чечими менен гана белгилениши мүмкүн.

**Проблеманын таасири тийген кызыкчылык топторунун сүрөттөлүшү; мамлекеттик орган (жергиликтүү өз алдынча башкаруу органы) тарабынан бул таламдаш топтордун өкүлдөрү менен консультациялар өткөрүлдүбү же жокпу жана чечилип жаткан маселе боюнча тараптардын кандай пикирлери бар экендиги жөнүндө маалымат.**

Сунушталып жаткан чара өндүрүштүк ишмердигинде металл сыныктарын чийки зат катары пайдаланган кайра иштетүүчүлөрдүн, ошондой эле металл сыныктарын реэкспорттоочулардын кызыкчылыктарын козгойт.

Сунушталган чараларды талкуулоонун жүрүшүндө ЕАЭБге мүчө мамлекеттердин эксперттери менен видеоконференция аркылуу бир нече консультациялар өткөрүлдү. Ошондой эле, онлайн талкуулардын жыйынтыгында кызыкдар мамлекеттик органдардын ортосунда макулдашуулар түзүлдү. Өз кезегинде, тартылган министрликтер жана ведомстволор өздөрүнүн көзөмөлдөгөн багыттары боюнча, анын ичинде бизнес чөйрөсүнүн өкүлдөрү менен координациялоону жүргүзүштү.

Долбоорду министрликтер жана ведомстволор менен макулдашууда Кыргыз Республикасынын Юстиция министрлигинен, Кыргыз Республикасынын Тышкы иштер министрлигинен жана Кыргыз Республикасынын Жаратылыш ресурстары, экология жана техникалык көзөмөл министрлигинен сунуштар келип түшкөн.

Ченемдик укуктук актынын долбоорун иштеп чыгуунун жүрүшүндө жогоруда айтылган сунуштар эске алынып жыйынтыкталды.

**Көйгөйдү чечүү варианттары:**

Альтернативалуу варианттар менен сунушталган вариантка салыштырмалуу талдоо:

|  |  |  |  |
| --- | --- | --- | --- |
|  | 1-вариант | 2-вариант | 3-вариант |
|  | Экспорттук пошлинаны киргизүү | Убактылуу тыюуну киргизүү | Альтернативалуу вариант |
|  | Бүгүнкү күндө Кыргыз Республикасынын Өкмөтүнүн 2019-жылдын 16-сентябрындагы № 479 “Түстүү жана кара металлдардын сыныктарын жана калдыктарын ташып чыгууга экспорттук (экспорттук) бажы алымдарынын ставкаларын белгилөө жөнүндө” токтому колдонулууда, мында кара металлдардын сыныктарын жана калдыктарын ташып чыгуу үчүн бажы алымдарынын ставкасы бажы наркынын 15%ын түзгөн республиканын аймагында, бирок  1 тоннасы үчүн 150 АКШ доллары белгиленген. | Кыргыз Республикасынын Министрлер Кабинетинин 2021-жылдын 24-декабрындагы №336 «Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө» токтому | Сандык чектөөлөрдү киргизүү |
| Артыкчылыктары | 2021-жылдын январынан сентябрына чейинки мезгилде республиканын бюджетинин киреше бөлүгүнө түшүүлөр бажы төлөмдөрү 121,8 миң сомду түздү. | Ата мекендик өндүрүшчүлөрдү стратегиялык чийки зат менен камсыз кылуу, өндүрүштү стимулдаштыруу жана сырьёну экспорттоодон даяр продукцияны экспорттоого өтүү.  Республикалык бюджеттин киреше бөлүгүндөгү кирешелердин азайышы кайра иштетүү ишканаларынын ишмердүүлүгүнөн түшкөн кирешелердин көбөйүшү менен жабылышы мүмкүн.  Аталган токтомдун күчүндө турган мезгилде республиканын аймагында сырьёну пайдалануу көрсөткүчтөрүнө мониторинг жүргүзүү кызыкдар ишканалардын өндүрүштүк ишинин оң натыйжасын аныктады. | Белгиленген сандык чектөөлөрдүн чегинде жарым-жартылай экспорт экспорттоочуларга чийки заттын пландаштырылган көлөмүн жарым-жартылай аткарууга мүмкүндүк берет.  Экинчиден, бюджетти түзүү |
| Кемчиликтери | ата мекендик металлургиянын сырьёлук базасын чыңдоо боюнча тарифтик жөнгө салуунун учурдагы чарасынын жетишсиздиги жана тарифтик эмес жөнгө салуу чарасынын жоктугу.  Кара металлдардын сыныктарын жана калдыктарын үчүнчү өлкөлөргө - КМШнын FDTA мүчө-мамлекеттерине (Өзбекстан, Тажикстан) экспорттоо бул товарлардын жалпы экспортунун 65-70% түзөт, мында экспорттук бажы алымдары колдонулбайт. | Металл сыныктарын экспорттоого тыюу салууну киргизүү экспорттун кыскарышына алып келиши мүмкүн, бул металл сыныктарын экспорттоочулардын ишмердүүлүгүнөн түшкөн кирешенин жана экспорттук бажы алымдарынын төмөндөшүнө алып келет. | Ички рынокто чийки заттын жетишсиздиги, бул жумуш орундарынын жана салыктардын кыскарышына алып келет |

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттерди болжолдоо.**

Белгиленген долбоордун кабыл алынышы социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыгы тууралуу маалымат.**

“Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык Кыргыз Республикасынын Министрлер Кабинетинин бул токтомунун долбоору Кыргыз Республикасынын Министрлер Кабинетинин веб-сайтына ([www.gov.kg](http://www.gov.kg) «\_\_\_» \_\_\_\_\_\_ 2022-ж.) жана Кыргыз Республикасынын Юстиция министрлигинин сайтында ([koomtalkuu.gov.kg](file:///D:\duisheeva\Мои%20документы\_栁琀琀瀀㨀⼀⼀欀漀漀洀琀愀氀欀甀甀⸀最漀瘀⸀欀最⼀瘀椀攀眀ⴀ渀瀀愀⼀㘀㜀　) «\_\_\_» \_\_\_\_\_\_ 2022-ж.) жайгаштырылсын.

**5. Долбоордун мыйзамдарга шайкештигин талдоо**.

Сунушталган долбоор улуттук мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**.

Кыргыз Республикасынын Министрлер Кабинетинин бул токтомунун долбоорун кабыл алуу республикалык бюджеттен кошумча финансылык чыгымдарга алып келбейт.

**7. Жөнгө салуучу таасирди талдоо жөнүндө маалымат**

Долбоор Евразия Өкмөттөр аралык кеңешинин 2021-жылдын 20-августундагы №8 тапшырмасын аткаруу максатында иштелип чыккандыктан, Кыргыз Республикасынын Министрлер Кабинетинин «Кыргыз Республикасынан кара металлдардын сыныктарын жана калдыктарын Евразия экономикалык бирлигинин бажы аймагынан тышкары ташып чыгууга (экспорттоого) убактылуу тыюу салууну киргизүү жөнүндө» токтомунун долбооруна ЖСТТ жүргүзүү Ишкердик субъекттеринин ишмердигине ченемдик укуктук актылардын жөнгө салуучу таасирин талдоо методикасынын 4-пунктунун 2-пунктчасына ылайык талап кылынбайт.

**Министр Д.Дж.Амангельдиев**